Členovia Európskej únie

Európska únia má v súčasnosti 27 členských štátov, s celkovou rozlohou 4 382 217 km² a približne 500 miliónmi obyvateľov, čo je tretia najväčšia populácia na svete po Indii (1,45 mld.) a Číne (1,4 mld.).

EÚ sa rozšírila celkom sedemkrát. Po prvýkrát v roku 1973 o Dánsko, Írsko a Spojené kráľovstvo. Grécko sa pripojilo v roku 1981, nasledované Španielskom a Portugalskom v roku 1986. K ďalšiemu rozšíreniu došlo v roku 1995, kedy sa členskými štátmi stalo Fínsko, Rakúsko a Švédsko. Rozšírenie EÚ v máji 2004 bolo najväčšie v histórii Únie. Členmi sa stalo týchto 10 krajín: Cyprus, Česko, Estónsko, Litva, Lotyšsko, Maďarsko, Malta, Poľsko, Slovensko a Slovinsko. V roku 2007 to boli Rumunsko a Bulharsko. Posledné rozšírenie sa uskutočnilo v júli 2013, keď sa členom stalo Chorvátsko.

Krajina Rok vstupu Počet obyvateľov(v miliónoch, 2005) Rozloha (km²) HDP/obyv. (PKS) (v USD, 2005) relatívny HDP (EÚ=100, 2005) Počet miest v EP120px Belgicko  1958  10,36      123  21220px Bulharsko  2007  7,45      39  17320px Cyprus  2004  0,78      80  6420px Česko  2004  10,24      76  21520px Dánsko  1973  5,43      135  13620px Estónsko  2004  1,33      64  6 720px Fínsko  1995  5,22      120  13 820px Francúzsko  1958  60,65      114  74920px Grécko  1981  10,66      84  211020px Holandsko  1958  16,40      118  26 1120px Chorvátsko  2013  4,2      -  111220px Írsko  1973  4,01      156  111320px Litva  2004  3,59      55  11 1420px Lotyšsko  2004  2,29      50  8 1520px Luxembursko  1958  0,46      260  61620px Maďarsko  2004  10,01      65  21 1720px Malta  2004  0,39  316    78  61820px Nemecko  1958  82,46      117  96 1920px Poľsko  2004  38,63      52  51 2020px Portugalsko  1986  10,56      78  21 2120px Rakúsko  1995  8,18      128  18 2220px Rumunsko  2007  22,33      36  32
 2320px Slovensko  2004 5,43  49 035   63  13 2420px Slovinsko  2004  2,01      84  8 2520px Španielsko  1986  43,20      96  54 2620px Švédsko  1995  9      115  20 2720px Taliansko  1958  58,10      114  73 -20px EÚ spolu  -        100  751 

 Bývalí členovia 
Krajina Rok vstupu Rok odchoduPočet obyvateľov(v miliónoch, 2005) Rozloha (km²) HDP/obyv. (PKS) (v USD, 2005) relatívny HDP (EÚ=100, 2005)20px Spojené kráľovstvo 1973  2020  60.44      118

 Kandidátske krajiny, možní budúci členovia 
Kandidátskymi krajinami na vstup do Európskej únie sú:
 Albánsko
 Čierna Hora
 Severné Macedónsko
 Srbsko
 Turecko
 Bosna a Hercegovina
 Moldavsko
 Ukrajina

Potenciálnymi kandidátskymi krajinami sú:
 Kosovo

 Turecko 
O možnom vstupe Turecka do EÚ sa vedú debaty už desaťročia. Turecko podalo oficiálnu prihlášku v roku 1987, ale oficiálny status dostalo až po summite v Helsinkách v roku 1999. Otvorenie rokovania o pristúpení sa uskutočnilo 3. októbra 2005. 

Zástancovia prijatia Turecka poukazujú na to, že by to znamenalo stabilizáciu jeho inštitúcií a právneho poriadku, posilnilo by to význam ekonomiky EÚ vo svete. Pokiaľ by Turecko splnilo všetky podmienky pre prijatie, nie je podľa nich možné jeho vstup do EÚ odďaľovať. Vstup do Európskej únie by bol taktiež akousi odmenou za jeho dlhodobé členstvo v NATO a pokrok v oblasti ľudských práv. 

Odporcovia prijatia Turecka poukazujú na to, že jeho prevažná časť leží mimo Európy. Ďalej argumentujú tým, že má veľmi zlé vzťahy so susednými štátmi Cyprom a Arménskom. Mnohí z nich taktiež pochybujú o pokroku v oblasti dodržiavania ľudských práv a upozorňujú na etnické spory s tureckými Kurdmi. Kritici prijatia Turecka do EÚ sa obávajú zmeny mocenskej rovnováhy v Európe (predpokladá sa, že Turecko by bolo v čase vstupu najľudnatejším štátom EÚ, navyše s väčšinovou moslimskou populáciou)

 Nórsko 
Nórsko požiadalo o vstup do EÚ už dvakrát. V oboch prípadoch občania hlasovali v referende proti vstupu do EÚ (v rokoch 1972 a 1994). Ako všetky severské štáty, Nóri sa obávajú straty svojej suverenity, hlavne pri rozhodovaní o svojom rybárskom priemysle. Nórsko je bohatý štát a navyše s veľkými ložiskami ropy a zemného plynu, tým taktiež odpadá ekonomický motív vstupu do EÚ. 

 Švajčiarsko 
V roku 1992 podalo Švajčiarsko prihlášku do Európskej únie, ale podobne ako v Nórsku, občania odmietli v referende už samotné prístupové rokovania. Panovali obavy zo straty tradičnej švajčiarskej neutrality, obmedzenia suverenity a politických práv.

 Severné Macedónsko 
Severné Macedónsko podalo prihlášku do EÚ v apríli 2004 a štatút kandidátskej krajiny mu bol udelený v decembri 2005, no prístupové rokovania sa začali až v marci 2020, je taktiež najmenej rozvinutá krajina z bývalých zväzových republík niekdajšej komunistickej Juhoslávie.

 Moldavsko 
Moldavsko podalo žiadosť o členstvo v EÚ v roku 2022 ako reakciu na konflikt medzi Ukrajinou a Ruskom, štatút kanditátskej krajiny dostala už v júni 2022, no prístupové konania sa začali až v decembri 2023

Ukrajina 

V roku 2022 podala Ukrajina prihlášku do Európskej únie, žiadosť podpísal ukrajinský prezident Volodymyr Zelenskyj. Išlo o prevažne symbolický krok urobený počas prvých dní vojenského konfliktu s Ruskom. Prístupové rokovania do EÚ sa začali v roku 2024

 Ostatné štáty 
 Island 
Island bol kandidátom na členstvo v EU, ale v roku 2015 požiadal, aby ho EU ďalej nepovažovala za kandidátsku krajinu.

 Referencie 

 Zdroj 

 Rozhodnutie Európskej rady 2013/312/EÚ, ktorým sa stanovuje zloženie Európskeho parlamentu